kardosdrur/scandi-wiki huggingface dataset:
El Viaje Misterioso de Nuestro Jomer (The Mysterious Voyage of Homer)

"El Viaje Misterioso de Nuestro Jomer (The Mysterious Voyage of Homer)" er den niende episode af The Simpsons' ottende sæson, og blev vist første gang på den amerikanske tv-station Fox den 5. januar 1997. Efter at have spist en guatemalsk chili havner Homer i en surrealistisk fantasiverden, hvori en "rum-prærieulv" betvivler Homers antagelse om at Marge er hans "soulmate". Efterfølgende sætter Homer spørgsmålstegn ved sit og Marges forhold, og tager af sted for at finde sin rigtige "soulmate".

Eksterne henvisninger 
 

Simpsons-episoder fra sæson 8
Dværgkast

Dværgkast er en amerikansk pseudosport, som primært udøves på værtshuse. Sportens hovedformål er på humoristisk facon at kaste en velcroklædt dværg mod diverse mål. Sportens udøves primært i landene USA, Frankrig og Canada.

Dværgkast er som beskæftigelse blevet heftigt kritiseret, og er blevet forbudt i flere lande, herunder i flere stater i USA efter et dødsfald indtrådte i 1989. Det drøftes dog, hvorvidt forbuddet bør ophæves.

Noter

Indendørs sport
Underholdende begivenheder
Sejle op ad åen

Sejle op ad åen er en revyvise, som var meget brugt til fester og som fællessang til fodboldkampe frem til 1960'erne. Teksten var både forkortet og forvrøvlet. Den menes at være opstået ud fra Valdemar Hansens revyvise fra 1895.

Oprindeligt stammer visen fra sommerrevyen 'Fra Flakhaven til Fruens Bøge' på Odense Sommertheater i 1895. Teksten er om den traditionelle sejlads op ad Odense Å og blev voldsomt populær på få år.

Odense Åfart blev stiftet i 1883 med dampbåden Kvik, der begyndte at sejle i fast rutesejlads på Odense Å fra Odense Midtby til det rekreative område Fruens Bøge. På få år kom dampbådene Pilen, Odin og St. Alban til. Da visen blev skrevet sejlede op til 4.000 borgere på søndagsudflugt til Fruens Bøge, hvor de dansede i skovens pavilloner, mens småfolk drak øl og spillede kegler på et af de mange traktørsteder.

Sangen fik sin urpremiere ved en Rottefælderevy, da den blev forkastet til opførelse i Odense.

Sangteksten 
Sejle op ad åen,
sejle ned ad igen,
det var vel nok en dejlig sang,
den må vi ha' endnu en gang

Referencer 

Viser
Carl Jenkinson

Carl Daniel Jenkinson (født 8. februar 1992 Harlow, England) er en britisk fodboldspiller som spiller for Birmingham City. Han har tidligere spillet for blandt andet Arsenal.

Jenkinson står (pr. april 2018) noteret for én kamp for Englands landshold.

Eksterne henvisninger 

Fodboldspillere fra England
Fodboldspillere fra Arsenal F.C.
Mana Pools

Mana Pools er en nationalpark og en vildtforvaltningsområde i det nordlige Zimbabwe på i alt 6.766 km². Området ligger langs den nedre del af Zambezifloden, hvor flodsletten udvikler sig til et stort område af søer efter regntiden. Efterhånden som søerne gradvis udtørrer og forsvinder igen, kommer mange dyr ind i området på jagt efter vand. Dette gør området til et af Afrikas bedste områder for vildtobservationer.

Mana (fire på Shona) hentyder til de fire permanente søer som er dannet af meandrering fra Zambezifloden. Området omfatter 2.500 km² elv, flodbredder, øer, banker og damme, omgivet af skove bestående af mahogni, figentræer, ibenholt og baobabtræer. Området stod i fare for at blive omfattet af vandkraftudbygning før det blev verdensarvsområde. Området har landets største koncentration af flodheste og krokodiller; i tørketiden er der også rigelig med elefanter og kafferbøfler her.

På den anden side af Zambezifloden støder området op til The Lower Zambezi National Park i Zambia.

Eksterne kilder og henvisninger 
 UNEP World Conservation Monitoring Centre: faktaark
 safarimappers.com kort

Verdensarvsområder i Afrika
Zimbabwes geografi
Nationalparker i Afrika
Computerkøling

Computerkøling er et kølesystem til at køle computerens komponenter, der genererer meget varme som f.eks. processor (CPU), grafikkort (GPU) og hukommelse (RAM).

Computervandkøling er et lukket kølesystem, der anvender destilleret eller demineraliseret vand til at transportere varmen fra en del af computerens komponenter, der genererer meget varme som f.eks. processor (CPU), grafikkort (GPU) og hukommelse (RAM) - til en ekstern køleplade.

Eksterne henvisninger 

Køleteknik
Computerhardware
Pneumonoultramicroscopicsilicovolcanoconiosis

Pneumonoultramicroscopicsilicovolcanoconiosis er det længste ord på engelsk, der er optaget i Oxford English Dictionary. 

Ordet består af 45 bogstaver, og er en betegnelse for en lungesygdom.

Engelske ord
Gider dig ikke mer'

"Gider dig ikke mer'" er den anden single fra den danske sanger og sangskriver Rasmus Thude. Singlen blev udgivet den 14. maj 2012 og opnåede en 16. plads på den danske singlehitliste, hvor den tilbragte fem uger i alt. Den har desuden opnået platin for streaming, hvor var på den danske streaming top-20 i tretten uger i træk, med en 8. plads som højeste placering.

Baggrund 
Gider dig ikke mer' handler om at sætte hælen i, og gå en anden vej - og det behøver ikke nødvendigvis være i kærlighed. Rasmus Thude siger at han har altid selv fulgt sit hjerte, men har venner som ikke har turde gå fra det "trygge" både hvad angår kærester og drømme. Sangen er derfor hans bud på et spark bag i.

Hitlister og certifikationer

Hitlister

Certifikationer

Referencer

Eksterne links 

Singler fra 2012
Gill Swerts

Gill Swerts (fulde navn: Toby Gill Swerts Todor, født 23. september 1982 i Brasschaat) er en belgisk fodboldspiller, som pt. spiller for NAC Breda i Æresdivisionen. Swerts spiller som forsvarer.

Swerts gik igennem en flot udvikling i klubben Feyenoord, men allerede i 2001, skrev han kontrakt med satellit klubben Excelsior. Swerts spillede to sæsoner på Excelsior, hvor han spillede i alt 63 kampe og scorede 7 mål. I sæsonen 2003/2004 spillede han for første gang for Feyenoord. Da han ikke havde nogen sikkerhed for, at han ville komme til at spille regelmæssigt, forlod han i 2004 klubben til fordel for ADO Den Haag, hvor han spillede 33 kampe i forsvaret og lavede et mål.

Fra 2005 spillede Swerts i Vitesse, hvor han havde kontrakt frem til sommeren 2008. Her var Swerts så god, at Vitesses tilhængere stemte ham ind på tredjepladsen i valget af Årets Spiller i klubben i sæsonen 2005-2006.

Hans gode spil, og især hans store arbejdsmoral, faldt også i god jord hos den belgiske landstræner Rene Vandereycken og den 1. marts 2006 fik Gill Swerts sin debut for Belgiens fodboldlandshold.

I maj 2006 fik Swerts og hans kæreste en datter. Den 11. september 2006 blev han opereret i menisken i Rotterdam på grund af en skade, der forhindrede ham i at spille en del af sæsonen.

Swerts spillede i sæsonen 2007/2008 34 kampe for Vitesse, men i maj 2008 skiftede han på en fri transfer til den hollandske klub AZ.

Den 4. januar 2011 kom det ud, at Gill Swerts talte med Feyenoord om en tilbagevenden. Kontrakten blev underskrevet, og Swerts blev i klubben i halvanden sæson. Herefter blev kontrakten ikke fornyet. Den 1. juni 2012 ville han forlade Feyenoord. Den 19. september 2012 er det blevet meddelt, at Swerts har skrevet en 1-årig kontakt med den danske Superliga-klub SønderjyskE. I sommeren 2013 udløb kontrakten og parterne ønskede ikke at forlænge.

Fodboldspillere fra Belgien
Fodboldspillere fra SønderjyskE
Fodboldspillere fra AZ Alkmaar
Fodboldspillere fra Feyenoord Rotterdam
Chinese Exclusion Repeal Act

Chinese Exclusion Repeal Act (også kendt som Magnuson Act eller Immigration Act of 1943) var en amerikansk immigrationslov, vedtaget  17. december 1943. Den skulle ophæve Chinese Exclusion Act, der var blevet vedtaget i 6. maj 1882, så der blev åbnet for, at kinesere kunne få amerikansk statsborgerskab. Der blev dog ikke åbnet helt for kinesisk indvandring. Loven tillod således kun udstedelse af 105 visa til kinesere om året. Der indvandrede dog ikke flere kinesere årligt til USA, før man vedtog Immigration and Nationality Act i 1965. For første gang siden vedtagelsen af Naturalization Act  i 1790 blev der åbnet for, at kinesere kunne få amerikansk statsborgerskab.

Baggrund 
Ophævelsen af Chinese Exclusion Act skulle hjælpe på USA's forhold til Kina, som de var blevet allieret med under 2. verdenskrig. Det faktum hjalp loven igennem. Den japanske propaganda havde kommenteret, at USA behandlede kinesere som andenrangsborgere. Desuden gav Hitlers nazistiske ideologi under 2. verdenskrig USA nogle overvejelser i forhold til, hvordan man i et demokrati og i den frie verden, behandler folk efter race. USA måtte således gennemse sin lovgivning for racistiske og diskriminerende elementer.

Krigsministeriet arbejdede derfor på at få Chinese Exclusion Act ophævet og blev støttet af den demokratiske politiker og senere senator Warren G. Magnuson, der tidligere selv havde deltaget i krigen som en del af US Navy.

Kilder og eksterne henvisninger 
 The Chinese Exclusion Repeal Act  
 Chinese Exclusion Repeal Act, aka the Magnuson Act, is signed on December 17, 1943. 

USA's historie
USA's love
Stupid Man (sang)

Stupid Man er anden single fra den danske sanger Thomas Helmigs ottende studiealbum af samme navn. Singlen udkom i 1994.

Komposition 
Sangen er både skrevet og komponeret af Thomas Helmig.

Hitlister

Referencer

Eksterne henvisninger 

Thomas Helmig
Sange fra 1994
Singler fra 1994
Johan Pedersson Uggla

Johan Pedersson Uggla (født 1976) er en svensk-dansk virksomhedsleder.

Johan Pedersson Uggla er søn af Peter Uggla og Ane Mærsk Mc-Kinney Uggla, samt bror til Robert Mærsk Uggla. Han er desuden barnebarn af Mærsk McKinney Møller.

Johan Pedersson Uggla er vokset op i Stockholm, hvor han er uddannet civilingeniør. Han arbejder i dag som chef for A.P. Møller-Mærsks havneterminal i Aarhus.

Han er gift med Venstre-politikeren Laura Hay, med hvem han har en datter.

Se også 
Mærsk Mc-Kinney Møller (familie)

Kilder

 Mærsk-barnebarn på vej mod toppost i Mærsk
 Disse Mærsk-børnebørn venter i kulissen
 Laura Hay og Johan Uggla gift i Højbjerg

Erhvervsfolk fra Danmark
Slægten Mærsk
Civilingeniører fra Danmark
Finn Hendil

Finn Hendil (23. februar 1939 i Valby – 30. januar 2011 i Greve) var en dansk akademiingeniør, der arbejdede for Philips. Han opfandt i 1966 det prøvebillede, der endte med at blive brugt på tv over hele verden. Han er i dag begravet på Greve Kirkegård.

Eksterne henvisninger 
 Om Finn Hendil på ingeniøren.dk 
 Manden der opfandt prøvebilledet er død, Ekstrabladet, 2. februar 2011 
 

Ingeniører fra Danmark
LifeStraw

LifeStraw er et vandfilter, der benyttes til at filtrere potentielt forurenet vand, således at vandet kan drikkes af mennesker. Filteret er opbygget som et sugerør og benyttes af den person, der skal drikke vandet. Det kan filtrere optil 1.000 liter vand, hvilket er tilstrækkeligt til én persons årlige forbrug. Det fjerner 99,9999% af bakterierne i vand og 99,9% af parasiterne. LifeStraw findes tillige i en større variant 'LifeStraw Family', der er udviklet til brug i familier, og som yderligere filtrerer 99,99% of vira.

LifeStraw er udviklet af den danske ingeniør Torben Vestergaard Frandsen med henblik på brug i udviklingslandene og i forbindelse med katastrofer. LifeStraw og LifeStraw Family blev uddelt i forbindelse med Jordskælvet i Haiti 2010, Oversvømmelsen i Pakistan 2010 og Oversvømmelsen i Asien 2011.

Konstruktion
LifeStraw er et plastikrør, der er 310 millimeter langt og 30 millimeter i diameter, Vand der suges op gennem røret passerer gennem hule fibre, der filtrerer partikler ned til 0.2 micrometre i diameter alene ved mekanisk filtrering og uden brug af kemikalier.

Noter

Ekserne links
 LifeStraw Website
 Producentens website

Vandforsyning
Prøvebillede

Prøvebilleder af forskellig udformning, har gennem hele fjernsynets tid været brugt for at indstille eller kontrollere billedkvaliteten på modtageapparatet.

Den mest kendte person, der lavede et prøvebillede er den danske ingeniør Finn Hendil der arbejdede for Philips; Han lavede PM5544, en generator der lavede farveprøvebilleder.

Eksterne kilder og henvisninger 

 Prøvebilleder  

Fjernsynsteknologi
Teknologi
Hvid klit

Ved en hvid klit forstås en klit, hvor vegetationen endnu er så sparsom, at fygning af sand er mulig.

Dannelsesforhold 

Sådanne tilstande kendetegner som regel de klitter, der ligger tættest på kysten, og hvor der kun findes delvis bevoksning af hjælme eller marehalm, men også vandreklitter (eller miler), hvor bevoksningen ikke kan nå at få tilstrækkeligt fodfæste til at stoppe milens fortsatte "vandring", hører til denne naturtype.

Plantevækst 

Den plantevækst, som overhovedet kan trives her, omfatter hjælme, strandmandstro, strandsnerle, marehalm.

Udbredelse 

Hvide klitter forekommer især langs kyster, der er særligt udsatte for sandfygning. Sådanne vilkår findes i Danmark langs Jyllands vest- og nordvestkyst, på øerne i Vadehavet, på Læsø, på Anholt, langs Nordsjællands nordvendte kyster og på Bornholms sydkyst. Hvid klit har i følge bevaringsstatus 2019 moderat ugunstig bevaringsstatus. Hvid klit er, med et samlet areal på 1.750 ha, en af de mindre udbredte lysåbne naturtyper i Danmark. 63 % af arealet findes inden for habitatområderne

Natura 2000 
Hvid klit er en naturtype i Natura 2000 med betegnelsen 2120 Hvid klit og vandremiler  i Miljøstyrelsens habitatbeskrivelser.

Litteratur 

 Tyge W. Böcher: "Klitvegetation" (Arne Nørrevang og Torben J. Meyer (red.): Danmarks Natur, bind 4: Kyst, Klint og Marsk; Politikens Forlag 1969; s. 255-260)
 [http://mst.dk/media/114327/danske-naturtyper-n2000.pdf Danske Naturtyper i det europæiske NATURA 2000 Netværk] , udg. af Skov- og Naturstyrelsen i 2000,  (s. 24)

Eksterne henvisninger 

Klit
Grå/grøn klit

Klitter, hvor bevoksningen dækker klitområdet og sikrer dens stabilitet, kaldes grå klit eller grønsværsklit. Den er en prioriteret naturtype i Natura 2000-systemet med betegnelsen 2130 * Stabile kystklitter med urteagtig vegetation (grå klit og grønsværklit). )

Naturtypen har et mere eller mindre lukket plantedække med græsser, urter, mosser og laver. Der er to undertyper, hvor grå klit er de mest udvaskede og sure klitter med en særlig rig mos- og lavflora. Hvor sandet har et højt kalkindhold findes den artsrige grønsværsklit.

Bevoksning 

Grå klitter dækkes fortrinsvis af græsser og urter, iblandet partier med enårige arter, mosser og laver.

Blandt de vækster, der trives i grå klitter, er blød hejre, bredbægret ensian, sandstar, arter af hønsetarm, sandskæg, hejrenæb, gul snerre, klitkambunke, bakkeforglemmigej, markkrageklo, sandrottehale, almindelig mælkeurt, klitlimurt, klitstedmoderblomst, smalbladet høgeurt, almindelig kongepen, hundeviol, blåmunke, fåresvingel, rød svingel, smalbladet timian, bidende stenurt, blodrød storkenæb, blød storkenæb, almindelig kællingetand, vellugtende gulaks, markbynke, almindelig pimpinelle, engrapgræs, engelskgræs.

Udbredelse 

Naturtypen forekommer i Danmark fortrinsvis langs Jyllands vestkyst, således ved Svinkløv og Grønnestrand, i Hanstholm-reservatet i Thy, desuden i Tisvilde i Nordøstsjælland og på Dueodde på Bornholm. I Danmark er disse typer klit meget udbredte, men på europæisk plan er de mere sjældne og truede.

Kilder og henvisninger 

 Tyge W. Böcher: "Klitvegetation" (Arne Nørrevang og Torben J. Meyer (red.): Danmarks Natur, bind 4: Kyst, Klint og Marsk; Politikens Forlag 1969; s. 270-275)
 [http://mst.dk/media/114327/danske-naturtyper-n2000.pdf Danske Naturtyper i det europæiske NATURA 2000 Netværk] , udg. af Skov- og Naturstyrelsen i 2000,  (s. 24)
 Grå/grøn klit (2130) på novana.au.dk

Noter 

Klit
Mariager Højskole

Mariager Højskole (tidligere Pinsevækkelsens Højskole, også kaldet Danish Pentecostal Bible College) uddanner kristne kirkeledere.

Folkehøjskoler i Danmark
Højskole
Bygninger, konstruktioner og anlæg i Mariagerfjord Kommune
VM i landevejscykling 2012 - linjeløb (mænd)

VM i landevejscykling 2012 – linjeløb for mænd ved VM i landevejscykling 2012 blev afviklet den 23. september i den Limburg, Holland. Philippe Gilbert vandt.

Klassement 
Ud af løbets 210 rytter som stillede start gennemførte 177.

Referencer 

Linjeløb (mænd)
Volvo 760

Volvo 760 var en svensk personbil bygget af Volvo på Volvofabrikken i Kalmar og introduceret i 1982. 760'eren lagde grunden til et nyt og moderne modelprogram til Volvo i 1980'erne, og videreudvikledes senere til 900-serien og senere S90/V90.

Historie 

Volvo 760 var den første helt nye bilmodel fra Volvo i flere år og havde store forventninger foran sig, da den blev lanceret 2. februar 1982. Volvo havde da under flere år været afhængige af Volvo 240- og 340/360-modellerne. Drivlinien lignede 240 og 260, mens karrosseriet og chassiset var helt nye. Modellen var blevet udviklet siden slutningen af 1970'erne, og blev vist i 1980 i en udviklingsversion som prototypen Volvo VCC. Arbejdet med designet blev ledet af Jan Wilsgaard.

760'eren lagde grunden til et nyt og moderne modelprogram i 1980'erne, og i 1984 kom den enklere og billigere søstermodel Volvo 740, som blev volumenmodellen. 740 blev bygget frem til starten af 1992 og 760 til efteråret 1990, hvor den blev afløst af 960. I 1985 blev sedanmodellen suppleret med en stationcar. Designet var tydeligt inspireret af amerikanske biler såsom Chevrolet Caprice og Cadillac Fleetwood af samme modelår. I 1987 fik 760 et facelift med ny front og nyt interiør.

Volvo 760 Executive var en 16 cm forlænget 760 GLE. Denne model blev bygget hos Yngve Nilssons Karosseri AB i Laholm. De færdige biler blev sendt fra Kalmar til Laholm, hvor de blev udbygget og forlænget.

Totalt blev der bygget 221.309 eksemplarer af Volvo 760.

I dag er Volvo S80 Volvos flagskib.

Teknik 
Volvo 760 blev introduceret med to forskellige motorer, dels Volvos sekscylindrede PRV-benzinmotor B28E, dels en dengang nyudviklet, turboladet sekscylindret dieselmotor TD24 fra Volkswagen. Den sekscylindrede såkaldte PRV-motor blev udviklet i samarbejde med Renault og Peugeot, og blev også benyttet i Renault 30 og Peugeot 604/505.

Derudover fandtes 760 med en firecylindret 2,3-liters benzinmotor med turbolader og manuel gearkasse. Den første Volvo 760 GLE kunne fås med manuel gearkasse (M46), men fra og med modelår 1983 var automatgear det eneste alternativ. Turbodieselmodellen var længe udset til Europas hurtigste dieselpersonbil, med en accelerationstid 0-100 km/t på 11 sekunder.

Den største nyhed var dog den delte bagaksel kaldet Multilink, som kun fandtes til sedanmodellen. En større brændstoftank på 80 liter og forbedringer af motor og indsprøjtningssystem var også nyheder på 1988-modellen. I efteråret 1990 blev 760 afløst af 960, som var en videreudvikling af 760.

Eksterne henvisninger 

760
Øvre mellemklassebiler
Baghjulstrukne biler
Biler introduceret i 1982
Biler fra 1980'erne
Biler fra 1990'erne
Biler designet af Jan Wilsgaard
Stationcars

en:Volvo 700 Series#Volvo 760
Lalaine

Lalaine Vergara-Paras  (født 3. juni 1987),  også kendt som Lalaine , er en amerikansk skuespiller og singer-songwriter.  Hun er måske bedst kendt for sin rolle som Miranda Sanchez i Disney Channel-serien Lizzie McGuire , som blev vist fra 2001 til 2004. Hun har ført en musikkarriere siden 2009. Hun var medlem af bandet Vanity Theft fra 2010 til 2011.

Kilder

Eksterne henvisninger 
 

Skuespillere fra USA
Sangere fra USA
Ge'ez

Ge'ez – også kaldet oldetiopisk – er et sydsemitisk sprog, der opstod i Antikken under Axum-imperiet i det nuværende Etiopien og det sydlige Eritrea på Afrikas Horn. Det var det officielle sprog i kongedømmet Aksum, der eksisterede i det meste af det 1. årtusinde e.Kr., og ved det etiopiske kejserdømmes hof.

De første bibler i Etiopien i 300-tallet blev oversat til ge'ez. Ge'ez har siden udviklet sig til flere nutidige etiopiske sprog, såsom amharisk og tigrigna, men levede videre som litterært og officielt fællessprog for Etiopiens forskellige folkeslag helt indtil midten af 1800-tallet.

I dag anvendes ge'ez hovedsageligt som liturgisk sprog i Den etiopisk-ortodokse kirke og i det jødiske samfund Beta Israel.

Se også
 Ge'ez-alfabetet

Eksterne henvisninger 

 Oversigt over morfologien i ge'ez/klassisk etiopisk

Semitiske sprog
Uddøde sprog
Jake Thomas

Jake Thomas (født 30. januar 1990)  er en amerikansk skuespiller og sanger, måske bedst kendt for sin rolle som Matt McGuire,  i Disney Channel-serien Lizzie McGuire. 

I 2002 vandt han en Young Artist Award for bedste mandlige birolle for sin præstation i AI Artificial Intelligence. 

Han ses også i Cory in the House, hvor han har rollen som Jason Stickler.

Biografi 
Thomas blev født i Knoxville, Tennessee, som søn af Simms Thomas , en tv-reporter og forfatter, og Bob Thomas , en radiopersonlighed, skuespiller og forfatter. 

Han har en bror, Chad, og en søster, Brooke. Thomas gik på Farragut High School.

Eksterne henvisninger og kilder

Fodnoter

Eksterne henvisninger 

 

Skuespillere fra USA
Sangere fra USA
Karl XII's skanser

Karl XII's skanser ved Øresund er et omfattende fæstningsanlæg fra begyndelsen af 1700-tallet på den svenske Øresundskyst fra Mölle i nord til Skåre umiddelbart udenfor Trelleborg i syd.

Efter den svenske kong Karl XII i sommeren 1709 havde mistet sin hær i nederlaget ved Poltava, indgik kong Frederik IV alliance med den russiske zar Peter den Store for at genvinde Skåne, Halland og Blekinge. Kort efter angreb russerne Sveriges baltiske besiddelsers vigtigste fæstning, Riga. Den 28. oktober 1709 erklærede Danmark krig mod Sverige. Generalguvernør Magnus Stenbock lod straks fæstningerne i Landskrona og Malmø renovere. Helsingborgs befæstning, som var revet ned i 1680'erne, var ude af spillet. Samtidigt bevogtede Stenbock den skånske kyst med kavaleri, men den 12. november landsatte den danske hær 14.000 mand ved Råå uden for Helsingborg. De led imidlertid nederlag til Stenbocks enheder i Slaget ved Helsingborg fire måneder senere.

For at forhindre en gentagelse af invasionen udarbejdede general ved intendanturen Magnus Palmquist i efteråret 1711 på Karl XII's ordre planer for styrkelse af forsvaret af den sårbare kyststrækning. Befæstningerne kom dels til at bestå af lange skanser med brystværn, voldgrave og palisader, dels af skanser til artilleri og infanteri. I 1712 blev skanserne i Helsingborg, Råå, Klinte kilde, Ystad og Simrishamn bygget. Byggeriet af de omfattende forsvarsværker i Sydsverige blev afsluttet i 1718. Rester af réduiter findes i Mölle, Höganäs, Viken, Helsingborg, Råå, Rydebäck, Ålabodarna, Erikstorp, Landskrona, Barsebäck, Malmø, Lilla Hammar og Skåre ved Trelleborg, Ystad og Simrishamn.

Eksterne henvisninger 
 Länsstyrelsen Skåne: Skansar , hentet 25-09-2012
 Länsstyrelsen Skåne: Mölle skans i Höganäs kommun , hentet 25-09-2012
 Länsstyrelsen Skåne: Råå vallar, Helsingborgs kommun , hentet 25-09-2012
 Helsingborgs stad: Råå vallar  , hentet 25-09-2012
 Business Region Skåne: Maryhill Om skansen ved Ålabodarna , hentet 25-09-2012
 Länsstyrelsen Skåne: Bevarandeplan för Natura 2000-område Rustningshamn s. 3-4. , hentet 25-09-2012
 Länsstyrelsen Skåne: Försvar på 1700- och 1900-talen, Barsebäck i Kävlinge kommun , hentet 25-09-2012
 Länsstyrelsen Skåne: Skåre skansar, Trelleborgs kommun , hentet 25-09-2012

Den Store Nordiske Krig
Bygninger, konstruktioner og anlæg i Skåne län
Fæstningsanlæg i Sverige
Eyes Set To Kill

Eyes Set to Kill er et amerikansk post-hardcore-band from Phoenix, Arizona. Søstrene Alexia Rodríguez (født 23. november 1987) og Anissa Rodríguez (født 27. januar 1989), startede bandet i 2003 sammen med den tidligere sangerinde Lindsey Vogt. Lindsey Vogt forlod bandet i midten af 2007, og dannede efterfølgende et soloprojekt kendt som The Taro Sound, og efterfølgende bandet The Attraction. Efter Lindseys afsked indtog Alexia rollen som forsanger for bandet, såvel som gutiarist.

The World Outside (2009) blev meget anmelderrost, og gruppen blev fremvist på omslaget af USA Today, som et af Alternative Press Magazine's "100 Bands You Need To Know" ("100 bands du skal kende"), samt var værter for en episode af MTV's Headbangers Ball.

Diskografi

Studiealbum 
 2008: Reach
 2009: The World Outside 2010: Broken Frames 2011: White Lotus 2013: Masks
 2018: Eyes Set to Kill

Ep'er 
 2006: When Silence Is Broken, The Night Is Torn

Opsamlingsalbum 
 2011: The Best of ESTK

Noter

Punkgrupper fra USA
Alternative metal-grupper fra USA
Nu metal-grupper
Musikgrupper fra 2003